cyanic-selkie/wikianc huggingface dataset:
III Karl Filipp (Pfals kürfürstü)
Kürfürstlüyü
Pfals ilə yenicə Britaniya taxt-tacını miras almış Hannover kürfürstü I Georq arasında "Müqəddəs Roma İmperiyasının baş xəzinədarı"n fəxri adı ilə bağlı mübahisə 1717-1719-cu illər arasında Reyxstaq da məhkəmə işi qaldırdı. Yekun müqavilə 1741-ci ilə qədər əldə edilə bilmədi. Katolik inancı ilə böyüyən kürfürst, dövrün mütləqiyyət ruhunda protestant kilsəsini kürfürstlük hökumətinə tabe etmək istəyirdi. Beləliklə, o, həmçinin Heydelberq katexizmi ni qadağan etməyə, Heydelberq Müqəddəs Ruh kilsəsi ni müsadirə edib ortadakı divarı sökərək uzun illər davam etmiş simultaniumu ləğv etməyə çalışdı. Protestant dövlətlərinin və İmperatorun təzyiqlərinə boyun əyməli və kilsəni protestantlara qaytarmalı olduqdan sonra o, 1720-ci ildə Pfalsın paytaxtını Haydelberq dən yeni Manhaym şəhərinə köçürdü. Elə həmin il Manhaym sarayının əsası qoyuldu və 1733-cü ildə sarayın nəzdində Yezuit kilsəsinin tikintisinə başlandı. Bununla belə, nisbətən tolerant olan kürfürst, sələfinin yenidən katolikləşdirmə siyasətini davam etdirmədi.
Təxminən 1725-ci ildən etibarən Karl Filippin hakimiyyətinin əsas gündəmi Yulix və Berq miras məsələsi idi. Karl Filipp imperatorun köməyi ilə Brandenburq-Prussiya ya qarşı Vittelsbax iddiasının üstünlüyünü sübut edə bildi. Lakin 1726-cı ildə qardaşıoğlu VI Karl Kral I Fridrix Vilhelm lə münasibətləri istiləşdirəndə, Karl Filipp Pfalsın müxtəlif qədimi Elzas titulları ilə bağlı mübahisəyə görə əvvəllər rəqib olduğu Fransa ilə ittifaq bağladı. Bavariya ilə müqavilədə olduğu kimi, Karl Filip də Fransa ilə güzəştə getməyə hazır idi. Müqavilə daha sonra Polşa mirası uğrunda müharibədə öz dəyərini sübut etdi. 1734-cü ildə Karl Filippin Fransaya qarşı neytral olmağına görə ölkəsi müharibədə işğal edilməmişdi. 1741-ci ildə Yülix-Berq miras mübahisəsinə Prussiya və Saksoniya ilə bağlanan müqavilə ilə son qoyuldu. Onsuz da Birinci Sileziya müharibəsi dövründə Prussiya kralı II Fridrix üçün Aşağı Reyn dəki köhnə iddialar çox da vacib deyildi. 1697-ci ildə qardaşı İohan Vilhelmə miras qalan Niderlanddakı Megen qraflığı Karl Filipp tərəfindən 1728-ci ildə Şall fon Bell ailəsinə satıldı. 1740-cı ildə kürfürst Boksberqi geri aldı.
Sülalə siyasəti
Bacısıoğlu VI Karlın ani ölümündən sonra. 1740-cı ilin oktyabrında, Bavariya kürfürsü Karl Albert və Karl Filipp, 30 oktyabr 1740-cı ildə özlərini İmperiya Vikarı (Reichsvikar) kimi elan etdikdə, bu, protestant knyazların etirazlarına səbəb oldu. 1724-cü ilin Vittelsbax sülaləsi müqaviləsi nə imperator, nə də imperiya feodalları tərəfindən tanınmadı. Ancaq Karl Albert və Karl Filipp 1741-ci il yanvarın 18-də Sakson kürfürstü III Fridrix Avqust ı öz konvikarları kimi tanıyandan sonra, bu etirazlar bitdi.
Vittelsbax sülaləsi nin bütün qollarının ittifaqını gücləndirmək üçün Karl Filipp 1742-ci il yanvarın 17-də nəvəsi Elizabet Avqust Pfals-Sulzbaxlı Karl Teodor və onun bacısı Mariya Anna Bavariya şahzadəsi Klement ilə evləndiyi zaman toy təşkil etdi. Bir neçə gün sonra imperator seçkilərində III Karl Filip 1742-ci il yanvarın 17-də nəvəsi Elizabeta Avqustu Karl Teodor la və onun bacısı Mariya Annanı isə Bavariya şahzadəsi Klemens Franz de Paula ilə evləndirmişdi. Elə 7 gün sonra kürfürst kimi qohumu Karl Albertin Müqəddəs Roma İmperatoru postuna seçilməsinə səs vermişdi. Lakin elə həmin il son günündə ölümü ilə Karl Filippin işləri yarımçıq qaldı. Karl Filippin digər nəvəsi, Sulzbaxdan olan qrafinya Mariya Franziska daha sonra Çvaybrükgen hersoqu Fridrix Mixail ilə evləndi. Onların oğlu I Maksimilian idi.
Ölümü
31 dekabr 1742-ci ildəki ölümündən sonra Pfals-Noyburq qolunun nəsli kəsildi və Pfals kürfürstlüyü (o cümlədən Noyburq, Yulix və Berq) Vittelsbax ailəsindən Pfals-Sulzbax nəslindən olan Karl Teodora miras qaldı, çünki o da Filipp Lüdviq in nəslindən gəlirdi. Karl Filipp və daha sonra onun varisi Karl Teodor bütün Avropanın ən yaxşı orkestri kimi qəbul edilən musiqiçiləri bir araya gətirmişdilər. İohann Stamitz və Karlo Qrua kimi musiqiçilərin rəhbərliyi altında Kapella orkestri Leopold və Volfqanq Motsart kimi musiqiçilər tərəfindən təriflənmişdi.
Ailəsi
O, ilk olaraq 1688-ci il avqustun 10-da Berlin də Brandenburqun varlı marqrafinyası Lüdvika Radzivill ə evləndi. Onların dörd övladı oldu, lakin onlardan təkcə biri yetkinlik yaşına gəlib çatdı:
O, ikinci dəfə 15 dekabr 1701-ci ildə Krakov da Ostroqun varisi olan Tereza Lubomirska ilə evləndi. Onların iki qızı var oldu amma heç biri 3 yaşından yuxarı yaşamadı
Üçüncü dəfə 1728-ci ildə o, Turn və Taksis dən olan qrafinya Violente Mariya Tereziya (1683-1734) ilə evləndi. Varlı Turn və Taksis ailəsinin Auqsburq qolu yalnız 1657-ci ildə baron rütbəsinə yüksəldiyindən və 1701-ci ildə imperiya qraf ları olduğundan bu uşaqsız birliyə qeyri-bərabər evlilik münasibəti göstərildi. Lakin Violente Müqəddəs Roma İmperatoru VI Çarlzdan 1733-cü ildə fürst fəxri titulunu almışdı.
Predikativ sözlər
Predikativ sözlər — söz-xəbərlər cümlədə heç bir suala cavab vermədən cümlənin müstəqil xəbəri ola bilən söz. Bu sözlərlə ismi xəbərlər ifadə olunur. Onların müstəqil xəbər olması üçün bu sözlər ya xəbərlik şəkilçisi qəbul etməli ya da idi imiş isə hissəciklərindən birini qəbul etməlidir.
Cahangir Qaffari
Cahangir Qaffari — Les Demons (1973), Dick Turpin (1974) və Qanlı idman (1988) filmləri ilə tanınan aktyor və kino prodüseridir.
Həyatı
9 sentyabr 1940-cı ildə Bakıda Cənubi Azərbaycan kökənli ailədə dünyaya gəlmişdir. Türkiyəli aktrisa Gülsüm Kamu ilə evli olmuşdur.
Yaradıcılığı
Ailə bir müddətdən sonra İrana köçməyə məcbur olmuşdur və Cahangir Qaffari burada aktyorluq fəaliyyətinə başlamışdır. Tanınmış aktyor olan Cahangir 1960-cı illərdə İstanbula bacısını ziyarət etməyə gedərkən Yeşilçamdan iş təklifi almış və əsasən 1970-ci illərdə olmaqla, orada bir çox tanınmış filmə çəkilmişdir. O, Türkiyəyə Nasir Mələk, Beyk İmanverdi və İrəc Qədiri ilə birlikdə keçmişdir. O, Türkiyədə 1980-ci illərin sonuna qədər fəaliyyət göstərmişdir. Türkiyədən ayrıldıqdan sonra ABŞ-da Con Foster və Con Qaffari adları ilə filmlərə çəkilmişdir. 1988-ci ildə Jan-Klod Van Dammın Qanlı idman filmində kiçik ölçülü bir rol oynamışdır. 1983-cü ildə Hundra, 1984-cü ildə Sarı saç və qızıl qalası, 1990-cı ildə La kruz de İberiya filmlərinin prodüserliyini etmişdir.
Beynəlxalq Rəqs Günü
Azərbaycan xalqınında özünəməxsus bir çox rəqsləri var. Onlara nümunə olaraq "Vağzalı", "Uzundərə", "Nəlbəki", "Ceyranı", "Cəngi", "Qaytağı", "Qazağı", "Xançobanı" rəqslərini göstərmək olar.
200 manatlıq əsginas
200 manatlıq əsginas — Azərbaycanda buraxılan milli əsginaslardan biri. Bu əsginas Azərbaycanın digər əsginasları ilə müqayisədə ən yuxarı nominal dəyərə malikdir və dövriyyəyə ən son (2018) buraxılmış əsginasdır. 200 manat 20000 qəpiyə bərabərdir.
Tarixi
Əsginasın buraxılması haqqında qanun nağd pul sferasında səmərəliliyin yüksəldilməsinin təmin edilməsi məqsədilə qəbul edilmişdir. Yeni əsginasın buraxılması haqqında ilk fikirlər hələ 2017-ci ildə səsləndirilmişdi. Yeni pul nişanının dizaynı hazırlanarkən müsabiqədə ABŞ şirkəti olan "Crane Currency" tərəfindən təqdim olunan dizayn qalib seçilmişdir. Bu dizayna bir sıra şirkətlərin təqdim etdiyi mütərəqqi mühafizə sistemləri inteqrasiya edilməklə pul nişanı Giesecke+Devrient şirkətində istehsal olunmuşdur. 200 manatlıq əsginas 2018-ci ilin 24 mayından dövriyyədədir. Bu əsginasa qədər Azərbaycanda işlədilən ən böyük nominala malik əsginas 100 manatlıq əsginas olmuşdur. Dövriyyəyə 200.000.000 milyon manat çap edilib.
Mövzusu
200 manatlıq əsginaslar müasir memarlıq mövzusuna həsr olunmuşdur.
Təsviri
Əsginasın əsas rəngi göydür. Ön tərəfində 2012-ci ildə tikilmiş Heydər Əliyev Mərkəzinin təsviri yer alıb. Həmçinin Azərbaycan Mərkəzi Bankının sədri Elman Rüstəmovun imzası da ön tərəfdədir.
thumb|300px|center|200 manatlıq əsginasın üzərində [[Elman Rüstəmovun imzası]]
Nəriman Nağıyev
Nağıyev Nəriman İsrafil oğlu — Azərbaycan Tibb Universitetinin Uşaq xəstəliklərinin propedevtikası kafedrasının dosenti, tibb elmləri namizədi.
Həyatı
Nəriman Nağıyev 1939-cu ildə Qərbi Azərbaycanda - indiki Ermənistan Respublikasının Spitak rayonunda anadan olmuşdur. O, 1956-cı ildə Spitak rayonunun Saral kənd orta məktəbini bitirmişdir.
1956-cı ildə N. Nərimanov adına Azərbaycan Dövlət Tibb İnstititunun Pediatriya fakültəsinə daxil olmuş və həmin fakültəni 1962-ci ildə "Fərqlənmə" diplomu ilə bitirmişdir. Təhsil aldığı illərdə Bakı şəhərində orta tibb işçisi vəzifəsində işləmişdir.
Tibb İnstitutunu bitirdikdən sonra Azərbaycan Respublikası Səhiyyə Nazirliyinin təyinatı ilə Zəngilan və Daşkəsən rayonlarında praktiki səhiyyədə çalışmışdır. O, əvvəlcə həkim, sonra uşaq xəstəlikləri şöbəsinin müdiri və rayonun baş pediatrı vəzifəsində çalışmışdır.
Nəriman Nağıyev 1967-1969-cu illərdə müalicə profilaktika fakultəsinin uşaq xəstəlikləri kafedrasının kliniki ordinatoru olmuş və o müddətdə praktiki həkimliklə yanaşı, akademik Ə.A.Namazovanın rəhbərliyi altında elmi-tədqiqat işi aparmışdır.
O, 1970-ci ildə uşaq yoluxucu xəstəliklər kafedrasında assistent vəzifəsinə seçilmiş və 1982-ci ilə kimi həmin vəzifədə çalışmışdır. 1982-ci ildə uşaq xəstəliklərinin prpedevtikası kafedrasının dosenti vəzifəsinə seçilmiş və hazırkı vaxta kimi həmin kafedrada çalışır. 2-ci Moskva Tibb Akademiyası və Sankt-Peterburq Pediatriya İnistititunda təkmilləşmə kursları keçmişdir.
Pediatriyanın aktual problemlərinə həsr edilmiş 60-a yaxın çap edilmiş elmi işlərin, dərs və metodik vəsaitlərin müəllifidir.
Kafedrada pedoqoji, elmi müalicə işi ilə yanaşı, Tibb Universitetinin ictimai həyatında da aktiv iştirak edir. O, ATU-nun Böyük Elmi Şurasının, Mərkəzi Metodik Şuranın üzvüdür. Əvvəlcə pediatriya fakultəsində dekan müavini, 1996-cı ildən hazırkı vaxta kimi fakultə dekanı vəzifəsində işləyir.
Nəriman Nağıyev səmərəli elmi-pedoqoji və ictimai fəaliyyətinə görə "Əməkdar müəllim" fəxri adına layiq görülmüş, "Tərəqqi" medalı və çox saylı diplom və fəxri fərmanlarla təltif olunmuşdur.
Tibbin fəlsəfəsi
Tibbin fəlsəfəsi — nəzəri və praktik insan fəaliyyətinin xüsusi sahəsi kimi tibb sahəsində ontoloji, qnoseoloji və etik məsələlərlə məşğul olan elm fəlsəfəsinin bir qolu. Tibb fəlsəfəsi təbabətin predmeti və metodu, digər elmlər və insan fəaliyyətinin sahələri arasında tibbin yeri, təbiətşünaslıq və humanitar biliklərin ayrılmaz bir sistemi kimi müasir cəmiyyətdə idrak və sosial rolu haqqında ümumiləşdirici fəlsəfi mülahizələr sistemidir. Tibb və bioetika fəlsəfəsinin ən mühüm bölmələrindən biri həkimlə xəstənin qarşılıqlı əlaqəsi məsələlərini ön plana çıxaran tibbi etikadır.
Təbabətin mövzusu və metodu
Bir elm olaraq tibb "refeksiya və transformasiya fəaliyyətinin idrak və dəyər formalarının spesifik birliyidir". O, sağlamlıq və xəstəlik, müalicə və profilaktika, norma və patologiya haqqında, təbii, sosial və mənəvi amillərin insana təsiri haqqında biliklər toplayır. Tibb müəyyən bilik sahəsinin bütün əlamətlərinə malikdir. Öz mövzusuna əlavə olaraq, onun özünəməxsus öyrənmə metodları və praktik tətbiq dairəsi var, yəni: xəstəliklərin qarşısının alınması və müalicəsi, həmçinin sağlamlığın möhkəmləndirilməsi. “Tədqiqat mövzusu vasitəsilə tibb sosial fənlərlə bağlıdır. Təbabətin əmək gigiyenası, qidalanma, yaşayış və istirahət kimi sahələri bir sıra sosial fənlərlə sıx bağlıdır. Tibb insan orqanizmində baş verən bioloji prosesləri öyrəndiyi üçün biofizika, biokimya, genetika, fiziologiya, embriologiya, antropologiya, mikrobiologiya və s. kimi elmlərə yaxındır.
XIX əsrin ikinci yarısından etibarən tibb öz nəzəri prinsiplərində biologiyanın bir hissəsi hesab olunurdu, buna görə də müasir tibbin fəlsəfi məsələləri sahəsində ən ümumi baxışlar biologiya və tibbin nəzəri və metodoloji ümumiliyi prinsiplərindən irəli gəlir. Bununla belə, təbabətin fundamental anlayışları - sağlamlıq, norma, xəstəlik, etiologiya, patogenez, nozoloji vahid - bir sıra biologiya anlayışları ilə kəsişsə və ya birləşsə də, məzmununa görə onlara endirilmir və mənimsənilmir. Təbabətin digər elmlərlə şübhəsiz əlaqəsi əslində insanın təbabətin obyekti kimi ən yüksək birlik olması ilə müəyyən edilir.
Xəstəlik və sağlamlıq
Sağlamlıq və xəstəlik halları arasında çox sayda keçid və ara mərhələlər tez-tez müşahidə olunur (həkimlər deyirlər: "artıq sağlam deyil, lakin hələ xəstə deyil"). Bu vəziyyət subklinik adlanır. Fiziolojidən patolojiyə, eləcə də patolojidən fiziolojiyə keçid formalarının olması “dərin dialektik prosesdir”. Eşik səviyyəsinə çatdıqda, bir əks digərinə çevrilir. Bu keçid keçici, birdəfəlik və ya uzun sürən formada baş verə bilər. Micro- və macrojump kimi anlayışların istifadəsi fizioloji və patoloji, xəstəlik və sağlamlıq arasındakı əlaqəni düzgün başa düşməyə kömək edir. “Normal, fizioloji vəziyyətdən ağrılı, patoloji vəziyyətə keçid bir keyfiyyət vəziyyətindən digərinə keçid və ya makro sıçrayışdır. Lakin bu makro tullanmanın daxilində bir neçə kiçik keyfiyyət dəyişikliyi və ya mikro tullanmalar ola bilər.”
Tibbi reallığın tərkibinə təkcə xəstəlik deyil, həm də sağlamlıq daxildir, ona görə də nəzəri tibb məhz sağlamlıq və xəstəlik nəzəriyyəsi kimi çıxış etməlidir. Bundan əlavə, "dünyagörüşün ən qədim anlayışlarında artıq rast gəldiyimiz sağlamlıq fenomeninə fəlsəfi münasibət" və fəlsəfi anlayışların nəzərdən keçirilməsi müasir tədqiqatçılara bu mövzuda daxili sağlamlıq konsepsiyasına bir nümunə verə bilər.
Tibbi diaqnostika
Bilik nəzəriyyəsinin əsas müddəalarına uyğun olaraq tibbi diaqnostika eyni zamanda onun ümumi qanunauyğunluqlarının təzahür etdiyi biliyin spesifik forması kimi qəbul edilməlidir.
Ümumi nəzəri baxımdan diaqnostikanı “sırf idrak-tanıma”, alqoritmik (əvvəlcədən məlum olan qaydalara uyğun olaraq həyata keçirilən) proses hesab etmək olar. Eyni zamanda, diaqnostika həkimlər tərəfindən məlum, hazır, formalaşmış və bir qayda olaraq, ümumiyyətlə tanınan və artıq istifadə olunan klinik biliklər çərçivəsində axtarış kimi təqdim olunur. Bu yanaşmanın tərəfdarları, mahiyyət etibarilə, diaqnozu terminin hərfi mənasına ciddi uyğun olaraq başa düşürlər: diaqnoz tanınmadır. Tanınma artıq məlum olanın tanınmasına qədər azalır, hansı ki, o, obyekt haqqında heç bir yeni biliyi ehtiva etmir. Ancaq diaqnoz qoyarkən, həkim məlum olana güvənərək, eyni zamanda, müəyyən bir xəstə ilə əlaqəli bilinməyənləri öyrənir.
Quytul (Kəleybər)
Quytul  - İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 115 nəfər yaşayır (20 ailə).
Luici Pulçi
Luici Pulçi — XV əsr italyan şairi.
Həyatı
Lorenso Mediçi və Ancelo Politsiano ilə birlikdə Luici Pulçi (1432–1484) Kvatroçento dövrünün Florensiya şairlərinin triumviratını (üçlük) təşkil edir. Bu şairin ən məşhur əsəri olan "Nəhəng Morqante" — yeni tipli epopeya Lorenso Mediçinin via Larqa adlı malikanəsində yazılmışdır. Görkəmli italyan şairi Luici Pulçi qədim qvelf ailəsində anadan olmuşdur. Gənc yaşlarından başlayaraq o, taleyini Mediçi ilə bağlamışdır. 1467-ci ildə Pulçi diplomatik missiya ilə Pizaya, sonra isə Neapol kralının sarayına getmiş, burada araqonluları türklər əleyhinə ittifaq bağlamağa dəvət etmişdir. 1473-cü ildə o, Lukretsiya dela Albitsi ilə evlənmiş, ancaq bu da onun narahat həyatına təsir etməmişdir. Onun səfərləri davam etmiş, bu səfərlərin birində o, Paduyada vəfat etmişdir.
Yaradıcılığı
L.Pulçi öz gücünü müxtəlif janrlarda sınamışdır. O, 1469-cu ildə Lorensonun yarışda qələbəsi şərəfinə "Kostra Lorenso" adlı poema yazmışdır. Bundan başqa burlesk üslubunda "Dikomanolu Beka" əsərini yazır. Nəhəng Morqante haqqında poemanı yazmağa o, 1461 ci ildə başlamışdır. Əvvəlcə iyirmi üç nəğmədən (1448-ci il) ibarət olan "Morqante" əsəri 1483-cü ildə kitab kimi tam şəkildə (28 nəğmə) nəşr edilmişdir. İkinci nəşrdə kitabın adı "Böyük Morqante" kimi verilmişdir. Cəngavər poeziyasını yaxşı bilən L.Pulçi, Böyük Karl haqqında dastanın xalq versiyasını istifadə etmişdir. Şair anonim poema olan "Orlando"nun süjetinə uyğun olaraq son beş nəğmədə "Mənzum İspaniya" poemasından istifadə etmiş, ancaq tam mənasında orijinal bir əsər yaratmışdır. L.Pulçi cəngavərlik poemasına qəhrəmanlıq komik səciyyə verə bilmişdir. "Morqante"də Böyük Karl ordusunun ən yaxşı hissəsini itirən, satqın Hanoya (Hanelona) bel bağlayan, elə də dərin ağlı olmayan bir hökmdardır. Onun paladinləri (cəngavərləri) güclü əzələlərə malikdir, çox böyük iştahları var, amma ağıldan kasaddırlar. Orlandonun silah daşıyanı olan poemanın protaqonisti, əmud əvəzinə kilsə zənginin dilini istifadə edir; o, balinanı məğlub edir, ancaq balaca bir dəniz xərçənginin onun dabanını sancmasından ölür. Xalq poeziyasının reallığı, gülməlilik və ciddilik, inam və inamsızlıq, karnavallıq və burlesk, sadəlövhlük və əsl elmiliyin başlanğıcı bu əsərdə birləşdirilmişdir.
Poemanın süjeti tez-tez "qırılır", hadisələr bir qəhrəmanın macərasından digər qəhrəmanın macərasına keçir. Cəngavərlər öz məhəbbət macəralarını da unutmur, amma bu məhəbbət səhnələri hekayətin səciyyəsinə və qəhrəmanların xasiyyətinə təsir göstərmir. Cəngavərlərə cəngavərliyə yaraşmayan sifətlər də məxsusdur: Blondininin ziyafəti zamanı gözəgörünməz olan Rinaldonun əməlləri, Turpinin Marsilini dar ağacından asması, cəngavərlərin daim öz aralarında və nəhənglərlə deyişmələri bu qəbildəndir. Hətta hekayənin ən ciddi anlarında belə Pulçi yüngül zarafata keçir: Orlandonun göyərçinə çevrilmiş ruhu, arxiyepiskopun xirtdəyində ilişib qalır; baş qəhrəmanın ölümündən sonra baş verən göy gurultusu, cənnət qapılarının çırpılması nəticəsində yaranır; qəhrəmanın atı Velyantinlə birlikdə əfv edilməsi isə "Roland haqqında dastan"dakı qılınclı əfvə parodiyadır.
Komiklik və parodiyalılıq başlanğıcı üç qəhərəmanın-Morqanta, Marqutta və Astarottanın şəxsində ifadə olunub. Morqante xeyirxahlar, amma dayaz ağıllı nəhənglər tayfasına mənsubdur. Onun çox böyük gücü ağlı ilə tərs mütanəsibdir və bu xüsusilə onun Marqutta ilə görüşündən sonra daha aydın görünür. Morqantenin hədsiz-hüdudsuz iştahı var: o, tam bir fili, camışı yeməyə qadirdir. Ancaq qarınqululuğu heç də bu qəhrəmanı eybəcərləşdirmir və müəyyən mənada Rablenin bir qədər sonra yaradacağı Qranquzye və Qarqantuanı qabaqlayır.
Geostrategiya
thumb|Second Cold War.jpg|300px|thumb|right|Dünyanın geostrategiya qütb xəritəsi. Geostrategiya şahmat oyunu kimi bir "oyundu", lakin burada fiqurları real dünya üzərində oynadırlar.
Geostrategiya (coğrafi strategiya) - siyasi elm, dövlət və ya müttəfiq ölkələrin bir qrup geosiyasi məqsədlərinə nail olmaq üçün üsullar müəyyən edən, dövlətlərin və ittifaqların qorunması və ya dövlət və ittifaqın gücünün artırılması, böhranın mənfi təsirləri şəraitində dövlət zərərlərindən yayınmaq və ya bu zərərləri minimuma endirmək üçün tətbiq olunman elm sahəsi. Geosiyasət ilə bir başa əlaqəsi olan elm sahəsidir.
Geostrategiya XIX əsrin ortalarından etibarən ayrıca bir elm sahəsi kimi formalaşmışdır.
Ramseyin təklifləri
Ramseyin təklifləri — Frenk Ramsey tərəfindən qoyulmuş və Rudolf Karnap tərəfindən hazırlanmış formal məntiqi tikinti. Ramsinin təklifləri nəzəri terminlərin empirik statusu və onların metafizik terminlərdən fərqləndirilməsi məsələsinin həllinə yönəlib. Ramsey və Karnap öz yazılarında nəzəri terminlərdən ibarət cümlələrə müşahidə terminləri statusu verməyə çalışıblar.
Ramsey cümlələrinin qurulması
Nəzəriyyə L (Vo, Vt) dilində tərtib edilməlidir, burada Vt — nəzəri terminlər və Vo — müşahidə olunan terminlərdir. Təsviri lüğətin bölünməsi T- və C-aksiomları arasında xətt çəkir, burada T-aksiomlarında yalnız Vt, C- simvolları və C-aksiomlarında Vo və Vt simvolları mövcuddur. C-aksiomlar nəzəri və müşahidə şərtləri arasında əlaqə yaradır. TC T- və C-aksiomlarının birləşməsini bildirir.
Ramseyin TC təklifi L (Vo, Vt)da T- və C- aksiomalar aşağıdakı iki birləşmə çevrilməsi ilə əldə edilir. Birincisi, bununla əlaqədar bütün nəzəri simvollar uyğun tipli daha yüksək dərəcəli dəyişənlərlə əvəz olunur. Bu dəyişənlər daha sonra yüksək səviyyəli ekzistensial kəmiyyət göstəricilərindən istifadə etməklə əlaqələndirilir. Nəticə belə daha yüksək tərtibli cümlədir:
burada X_1,...,X_n — daha yüksək dərəcəli dəyişənlərdir.
Bu cümlə deyir ki, nəzəri terminlərin geniş şərhi var ki, bu da L (Vo) müşahidə dilinin əvvəllər əldə edilmiş şərhi ilə birlikdə aksiomları yoxlayır.
Karnapın fikrincə, Ramsey nəzəri konstruksiyalar üçün terminlərin empirik terminlərlə eyni şəkildə təsvir edilə bilməyəcəyindən narahat idi. Nəticə eetibarilə bu, elm fəlsəfəsini real dünya ilə nəzəri terminlərin uyğunluğu məsələsinə aparır. Prinsipcə bu və ya digər obyektin mövcudluğu məsələsini aradan qaldırmaq üçün Ramsinin təkliflərinə müraciət etmək olar ki, burada elmi dillə təsvir olunan elementlər formal məntiq dilinə çevrilir. Karnap iki mərhələdə transfer etməyi təklif edir:
Bu halda, real dünyadan olan terminlər müəyyən bir sistem daxilində mövcud olan və onların real dünyada mövcudluğunu şübhə altına almağa imkan verən semantik komponentdən məhrum olan bir şey kimi təyin olunur. Ramsey özü hesab edirdi ki, müəyyən bir nəzəriyyə çərçivəsində bu obyektin mövcudluğu (istər empirik, istərsə də nəzəri cəhətdən) təsdiq olunarsa və bu, dilin mühüm elementidirsə, müəyyən bir elm obyektinin mövcudluğu ilə bağlı sualların əhəmiyyəti yoxdur.
Səməd Abdullayev (əsgər)
Səməd Sədiyar oğlu Abdullayev (17 iyun 2002; Qaraxıdır, Göyçay rayonu, Azərbaycan — 2 oktyabr 2020; Tərtər, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Səməd Abdullayev 2002-ci il iyunun 17-də Göyçay rayonunun Qaraxıdır kəndində anadan olub.
Hərbi xidməti
Azərbaycan Ordusunun əsgəri olan Səməd Abdullayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Ağdərə şəhəri istiqamətində gedən döyüşlərdə savaşıb. Səməd Abdullayev oktyabrın 2-də Ağdərə döyüşləri zamanı şəhid olub. Göyçay rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Səməd Abdullayev ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Səməd Abdullayev ölümündən sonra "Füzulinin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Səməd Abdullayev ölümündən sonra "İgidliyə görə" medalı ilə təltif edildi.
KDIS
KDIS — radio Disneyin qapalı radiostansiyası Kaliforniyanın Pasadena şəhərində lisenziyalı şəkildə fəaliyyət göstərir. Radiostansiya Los-Angeles ərazisində 1110 kHs AM tezliyində yayımlanır.
Tarixi
Bu stansiya 1942-ci ildə KPAS çağırış siqnalı altında meydana gəlmişdir. Əvvəlcə onun musiqili bir radiostansiya olacağı təxmin edilmişdir. Lakin 1945-ci ildə stansiya öz yayım tərzini dəyişdi və KXLA-nın çağırış siqnalı əsasında yalnız ölkə musiqisini yayımlayırdı. Efirdə Tennessi ştatından, əsasən, iki şəxs vardı: Erni Ford və Sten Freberq. Əvvəlcə stansiya El-Montedən ötürücü vasitəsilə yayımlanırdı.
KRLA (1959 - 2000-ci illər)
3 sentyabr 1959-cu ildə stansiya KRLA adlanan daha bir çağırış siqnalı aldı. Daha sonra stansiya Los Angeles ərazisində KFWB və KHJ ilə rəqabət edən ən yaxşı radiostansiyalardan biri olur. Vitse-prezident qismində fəaliyyət göstərən Laboenin fəaliyyəti əsasında KRLA müvəffəqiyyətli bir radiostansiyaya çevrilir. 1968-ci ildə xəbərlər proqramının müdiri Lyu İrvin aktual komediyaları xəbərlərlə birgə yayımlayan "The Credibility Gap" adlı satirik komediya komandasını yaradır. 1969-cu ildə Con Gillilend "Pop Chronicles" (Pop-musiqi Salnamələri) adlı sənədli filmini debüt etdi. 1960-cı illərdə KRLA studiyası Pasadendə köhnə Huntington Sheaton mehmanxanasının yaxınlığında yerləşirdi. Lakin stansiya yazı sisteminə keçdikdə sonra KRLA öz yayımına Cənubi Kaliforniyada başladı. 1982-ci ildə stansiya "Adult contemporary music"(Böyüklər üçün müasir musiqi)adlanan yeni musiqi formatında yayıma başladı. 1984-cü ildən radiostansiyada 1950-ci, 1960-cı və 1970-ci illərin sonlarındakı musiqilər yayımlandı. 1980-cı ilin sonu və 1990-cı ilin əvvəllində radiostansiyada 60-cı illərin mahnıları səsləndirilirdi. 1998-ci ildən KRLA bütünlüklə musiqi yayımından imtina edib yalnız danışıqları yayımladı. Bele dialoqlarda Maykl Cekson və Ken Minyard da iştirak etmişdi.
KSPN (2000-2002-ci illər)
Aşağı reytinq səviyyəsinə görə stansiya 1 dekabr 2000-ci ildə ESPN Radiosu (əvvəlki KSPN) tərəfindən yayımlanan Disney radiosuna satılır.
KDİS (2003-cü ildən - hazırkı dövrə qədər)
1 yanvar 2003-cü ildə radiostansiya yeni yayım formatına keçirildi. Stansiyanın daşıyıcı tezliyi AM 710-dan AM 1110-a qədər dəyişildi.
Ötürücü
1987-ci ildə radiostansiya KRLA öz ötürücü qovşağını Cənubi El-Montedən İrvindeylə köçürüldü. 1990-cı ildə KRLA-ya gecə yayımında ötürücü gücünü 10000-dən 20000 vatt-a qədər çatdırmağa icazə verildi. Güclülük artıqda KRLA köhnə El-Monte ötürücüsündən şimalda - bir neçə milli aralıqda yerləşən İrvindeyldəki yeni ötürücü vasitəsilə yayımlanmağa başladı.
Rüstəmkəndi (Kəleybər)
Rüstəmkəndi — İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 53 nəfər yaşayır (12 ailə).
Səbuhi Məmmədov (gizir)
Səbuhi Hümbət oğlu Məmmədov (6 mart 1995; Bala Çaylı, Qazax rayonu - 1 oktyabr 2020; Kəlbəcər rayonu, Azərbaycan) – Azərbaycan Silahlı Qüvvələrinin giziri, Vətən müharibəsi şəhidi.
Həyatı
Səbuhi Məmmədov 1995-ci il martın 6-da Qazax rayonunun Bala Çaylı kəndində anadan olub.
2001-2012-ci illərdə S.Həsənov adına Bala Çaylı kənd tam orta məktəbində təhsil alıb.
Subay idi.
Hərbi xidməti
Səbuhi Məmmədov 2013-cü ildə müddətli həqiqi hərbi xidmətə çağırılıb.
2017-ci ildən Azərbaycan Silahlı Qüvvələrinin “N” saylı hərbi hissəsində "gizir" hərbi rütbəsində xidmət edirdi.
Azərbaycan Silahlı Qüvvələrinin giziri olan Səbuhi Məmmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Murovdağ istiqamətində gedən döyüşlərdə iştirak edib.
Səbuhi Məmmədov oktyabrın 1-də Murovdağ döyüşləri zamanı şəhid olub. Qazax rayonunun Çaylı kəndində torpağa tapşırılıb.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Səbuhi Məmmədov ölümündən sonra "Vətən uğrunda" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Səbuhi Məmmədov ölümündən sonra "Kəlbəcərin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Səbuhi Məmmədov ölümündən sonra "Hərbi xidmətlərə görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Səbuhi Məmmədov ölümündən sonra "Xocavəndin azad olunmasına görə" medalı ilə təltif edildi.
Elnur Abdullayev (şəhid)
Elnur Təvəkkül oğlu Abdullayev (10 iyul 1983, Sumqayıt, Azərbaycan — 27 oktyabr 2020;, Xocavənd, Azərbaycan) — Azərbaycan Silahlı Qüvvələri'nin Məxe əsgəri, Vətən müharibəsi şəhidi.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Elnur Abdullayev Füzuli və Xocavənd döyüşlərində savaşıb. Döyüşlər zamanı 9 düşmən tankını qənimət olaraq ələ keçirib. 2020-ci il oktyabr ayının 27-də Xocavənd istiqamətində gedən döyüşlərdə şəhidlik zirvəsinə ucalıb Sumqayıt Şəhidlər Xiyabanında dəfn edilib.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elnur Abdullayev ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Elnur Abdullayev ölümündən sonra "Füzulinin azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Elnur Abdullayev ​ölümündən sonra "Xocavəndin azad olunmasına görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Elnur Abdullayev ölümündən sonra "Cəbrayılın azad olunmasına görə" medalı ilə təltif edildi.
Kəsmikli bulka
Kəsmikli bulka - unlu şirniyyat məmulatıdır.
Səlahpəyahs (Kəleybər)
Səlahpəyahs  - İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 177 nəfər yaşayır (33 ailə).
NGC 535
NGC 535, Yeni Baş Kataloqda qeydə alınmış qalaktikadır. Göy üzündə Balina bürcü istiqamətində yerləşir. S0-a tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Sərdarabad (Kəleybər)
Sərdarabad  - İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 429 nəfər yaşayır (82 ailə).
Rai Radio 3
Rai Radio 3 (əvvəlki adı- Radio Tre kimi tanınırdı) — RAİ mədəniyyət və klassik musiqi sahəsində ixtisaslaşan italyan dövlət teleradiokompaniyasının 3-cü radiostansiyası. 3-cü BBC radioproqrammını olduğu kimi - strukturu ilə təkrarlayan bu radiostansiya 1 oktyabr 1950-ci ildə 3-cü proqram kimi fəaliyyətə başladı. Müasir adını 1976-cı ildə almış. RAİ-nin ilk rəqəmsal, teleradio yayım multipleksinə daxildir.
Proqramlar
Rai Radio 3 yayım şəbəkəsinin əsasının- kulturoloji proqramlarla yanaşı klassik və avangard musiqi (canlı efirdə yayımlanan konsertlər)yayımı, klassik əsərlərin ədəbi oxunuşu, tarixi-tematik, iqtisadi, fəlsəfi, dini, mifoloji, eləcə də kino və teatr ilə bağlı proqramlar təşkil edir. Gün ərzində 3 dəfə (8:45, 13:45 və 18:45 radələrində)xəbərlər verilir, hər axşam isə canlı efirdə klassik musiqi konserti yayımlanır. Bu vaxta qədər bu radioda heç bir reklam olmayıb. Bütün informasiyalar analiz və sintez olunmaqla təqdim olunur. Gecə saatlarında isə Rai Radio 3 öz tezliyi ilə canlı musiqi yayımlayan Rai Radio FD 5 kabel radiokanalına keçid alır. Canlı efirdə həmçinin Euroradio şəbəkəsinin bəzi verlişləri yayımlanır.
Twitter-də bitcoin fırıldaqçılığı, 2020
15 iyun 2020-ci ildə saat 20:00–22:00 iradələrində 130 məşhur şəxsin hesabı bitcoin fırıldaqçılığı etmək üçün ələ keçirilmişdir. Hesabların oğurlanması sosial mühəndislik yolu ilə baş tutmuşdur.
Fırıldaqçılar tərəfindən paylaşılmış tvitlərdə "müəyyən kiptovalyuta adreslərinə pul göndərdikləri təqdirdə, həmin pulun iki qatı onlara geri qaytarılacaqdır" mesajı yer alırdı. Tvitlərin paylaşılmasından bir neçə dəqiqə sonra kriptovalyuta adreslərinə 320 pul transferi gerçəkləşmişdir. Mesajlar Twitter işçiləri tərəfindən silinənə qədər 110.000 ABŞ dolları dəyərində bitcoin göndərilmişdir.
Hadisənin səbəbkarları Twitter-in xüsusi işçiləri və FTB tərəfindən axtarılır.
Səfirin qızı
Səfirin qızı Televiziya serialı 16 dekabr 2019-cu il Emre Kabakuşak tərəfindən yaradılb Star TV yayımlanmışdı
Haqqında
Səfirin Qızı, O3 Medya və NG Medya filmlərinin birgə istehsalı, ilk bölümü 16 dekabr 2019-cu ildə yayımlandı, rejissor Emre Kabakuşak, ssenarisi Eylem Canpolat və Ozan Aksunqur ' Türk istehsalı dram televiziyası televiziya serialı. Serialın 36 bölümündə rol alan Neslihan Atagül xəstəliyi və Tuba Büyüküstün səbəbiylə serialdan ayrılmalı olub yerini tutdu.2 sezondan ibarət olan serial 11 may 2021-ci ildə yayımlanan 52-ci bölümü ilə sona çatdı. 17 may 2021-ci il tarixindən etibarən TV2 kommersiya kanalı tərəfindən Macarıstanda sinxron yayımlandı. İstehsal Macarıstan səsləri ilə də izlənilə bilən 50-ci türk serialıdır.
Çəkilişlər
Serialın çəkilişləri Muğlada aparılıb.
NGC 4527
NGC 4527, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. SBbc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Şeyxlan-i Ülya (Kəleybər)
Şeyxlan-i Ülya və ya Yuxarı Şeyxlan - İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 149 nəfər yaşayır (40 ailə).
Şayo
Şayo — Parisin 70 inzibati məhəlləsindən biri. 1860-cı ildə şəhərin 16-cı bələdiyyəsinin bir hissəsi olmuşdur. Marsel Prust Şayoda dünyasını dəyişib. Zəfər tağı Şayoda yerləşir. Yena prospekti №6 ünvanında sənayeçi Emil Qimenin yaratmış olduğu Şərq mədəniyyətini sərgiləyən Qime muzeyi yerləşir. Yena prospekti №78 ünvanında Azərbaycanın Fransa səfirliyi yerləşir.
Gəncəli Gənciyev
Gənciyev Gəncəli Əziz oğlu – professor, Azərbaycan Kooperasiya Universitetinin rektoru (1994-1995-ci illər)
Həyatı
Gənciyev Gəncəli Əziz oğlu 19 fevral 1942-ci ildə Astara şəhərində anadan olub.
1965-ci ildə Azərbaycan Kənd Təsərrüfatı Akademiyasını bitirib. 1994-cü ilədək Azərbaycan Elmlər Akademiyasının İqtisadiyyat İnstitutunda şöbə müdiri işləmişdir.
Çoxlu sayda doktorant və dissertantların elmi rəhbəri olmuş, 10-dan çox monoqrafiya, dərslik, dərs vəsaiti və proqramın müəllifidir. Hal-hazırda AKU-nun kafedra müdiridir.
1994-1995-ci illərdə Azərbaycan Kooperasiya Universitetinə rəhbərlik etmişdir.
Stepan Akimovun binası
F. P. Pokrovskinin binası — Rostov vilayəti Rostov-na-Donu şəhəri ərazisində yerləşən bina. Bina XIX əsrin sonları XX əsrin əvvəlləri inşa edilmişdir. Bina Ulyanovski küçəsi, ev 14 ünvanında yerləşir. Binanın önündə onun sahibini bildirən lövhə asılmışdır. Şəhər sakinləri arasında binanın Paramonovlar ailəsi ilə əlaqəli olması barədə məlumat gəzirdi. Ancaq bu fərziyələr öz təstiqini tapmamışdır.
Tarixi
Stepan Akimov 1854-cü ildə anadan olmuşdur. Onun valideynlərinə Kankrin, Sobornaya xiyabanı ərazisində torpaq sahəsi məxsus idi. Bu torpaq iki sahəyə bölünərək vərəsələrə verilmişdir. Onun bir hissəsi Stepanın qardaş və bacılarına verilmişdir (Lyubov, Yekaterina və İvan Akimov). Digər hissəsi isə Stepan Akimova verilmişdir. Stepan həyat yoldaşı Mariya, qızı Anna ilə birlikdə yaşayırdı. Bu bina il əərzində cəmi 80 rubl gəlir gətirirdi. 1899-cu ildə Stepan Akimova ərazidə iki mərtəbəli bina tikməyə icazə verilir. Bina zirzəmiyə sahib idi. O zaman bina Kankinskaya ev 26 ünvanında yerləşir. Bina bundan sonra hər il 390 rubl gəlir gətirir. 1911-ci ildə bina Stepan Akimovun qızı Anna Stepanovna Akimova dövr edilir. 1920-ci ildə bina güçlü zərər görmüşdür. Binaya bu zaman mərmi düşmüşdür. Bins getdikcə daha qəzalı vəziyyətə düşürdü. 1922-ci ildə binanı voronejli Nikolay Vostannov 300 milyon rubla satın alır. Binanın tam təmiri başa çatdırılmamış qalır. Sovet hökuməti binanı milliləşdirir. Binanın köhnə sahibi binanı geri qaytarmaq məqsədilə müraciyyətlər etsə də şikayətinə ağlasığmaz arqumentlər gətirilir. Hazırda bina təmirə ehtiyac duyur.
Təsviri
İki mərtəbən ibarət bina. Bina zirzəmiyə sahibdir. Binanın fasadında dəniz düzənliyi təsvir edilmişdir. İnqilaba qədər ki, arxitektur tikililərindəndir.
Ağstafa bələdiyyələri
Ağstafa bələdiyyələri — Ağstafa rayonu ərazisində fəaliyyət göstərən bələdiyyələr.
Tarixi
Azərbaycanda bələdiyyə sistemi 1999-cu ildə təsis olunub.
Abuzər Qazıyev
Abuzər Yusif oğlu Qazıyev — Azərbaycan Respublikasının Əməkdar müəllimi (20.09.2010), professor.
Həyatı
Abuzər Yusif oğlu Qazıyev 9 oktyabr 1967-ci ildə Qərbi Azərbaycanin Quqark (Böyük Qarakilsə) rayonunun Arçut kədində dünyaya gəlib.
1989-cu ildə N.Nərimanov adina Azərbaycan Dövlət Tibb İnstitutunu, 1990-cı ildə Bakı şəhəri Kliniki Təcili Tibbi yardım Xəstəxanasında internaturanı, 1995-ci ildə Azərbaycan Tibb Universitetinin onkologiya kafedrasında aspiranturanı bitirmişdir. 1990–92-ci illərdə Sumqayıt 1 saylı şəhər poliklinikasında həkim-cərrah işləmişdir.
1995-ci ildə "Sümüklərin xondro və osteogen sarkomalarında cinsi steroid hormonların reseptorları və onların klinik əhəmiyyəti" mövzusunda dissertasiya müdafiə edərək tibb elmləri namizədi, 2005-ci ildə isə "Azərbaycanda bədxassəli şişlərin epidemiologiyası, tibbi, demoqrafik və sosial-iqtisadi aspektləri" mövzusunda dissertasiya müdafiə edərək tibb elmləri doktoru alimlik dərəcəsi almışdır.
2011-ci ildən ATU-nun I müalicə-profilaktika fakultəsinin dekanı vəzifəsində çalışır. 2000–2005-ci illərdə eyni zamanda Azərbaycan Respublikası Səhiyyə Nazirliyində işləmişdir.
Hazırda həm də ictimai əsaslarla Azərbaycan Tibb Universitetinin Onkoloji Klinikasının elmi işlər üzrə direktor müavini və Bakı Baş Səhiyyə İdarəsində Baş onkoloqudur.
Professor A.Y.Qazıyevin cərrahi fəaliyyət sahəsinə — süd vəzisinin, dərinin, yumşaq toxumaların bəd və xoşxassəli şişlərində müxtəlif cərrahi əməliyyatlar aiddir. A.Qazıyevə "Azərbaycan Respublikasının Əməkdar Müəllimi" fəxri adı verilmişdir.
Kudepsta
Kudepsta — Kudepsta çayının mənsəbində yerləşən mikrorayon. Mikroroyan Krasnodar diyarında, Soçi şəhəri ərazisində yerləşir.
Abuzər Qazıyev
Həyatı
Ana dili ilə yanaşı Türk, Rus və Alman dillərini də bilir.
Ailəlidir, 2 oğlu, 1 qızı var.
Elmi işləri
Xarici ölkələrdə dərc edilmiş elmi işləri də daxil olmaqla 203 elmi işin, o cümlədən Tibb Universitetinin tələbələri üçün onkologiyaya dair 2 dərslik və 2 dərs vəsaitinin, 3 monoqrafiyanın, 3 tədris-metodik vəsaitin, 2 səmərələşdirici təklifin və 2 metodik tövsiyənin müəllifidir. Onkologiya kafedrasında aparılan "Azərbaycanda bədxassəli şişlərin epidemiologiyası, diaqnostika və müalicə metodlarının optimallaşdırılması, müalicənin uzaq nəticələri" mövzusunda elmi-tədqiqat işinin məsul icraçısıdır.
Kudepsta
Ümumi məlumat
İqlimi rütubətli subtropikdir. Orta illik hava temperaturu təxminən + 14 ° C, iyulun orta temperaturu + 24,5 ° C, yanvarın orta temperaturu isə + 6,5 ° C-dir. Orta illik yağıntı təxminən 1500 mm-dir. Yağıntıların çoxu qışda düşür.
Mikrorayona yeddi küçə daxildir: Darvina, İskra, Kamo, Kalinovaya, Abşeronskaya, Rostovskaya, Suxumskoe şossesi və iki zolaq (Aleksandrovski və Tixiy). Onlardan bəzilərinin adı 1960-cı illərdə eyni adları aradan qaldırmaq üçün dəyişdirilib. Belə ki, Darvin küçəsi keçmiş Puşkin küçəsi, İskra küçəsi keçmiş Lenin küçəsi, Kamo küçəsi keçmiş Naqornaya küçəsidir.
Kudepstada 17 minə yaxın sakin yaşayır. Əvvəllər burada yalnız fərdi evlər yerləşirdi. İndi çoxmənzilli, rahat evləri olan yaşayış məhəllələri var. Burada həmçinin "Burqas" pansionatı (Sinara Group) və "Avtomobilist", "Kudepsta" sanatoriyası (Rusiya Müdafiə Nazirliyi), şəxsi otellər var.
Kudepstanın əsas görməli yerləri Kudepstinsky kult daşı və Basilisk Məbədidir. Kudepstinsky kult daşı (başqa bir ad "Çərkəz daşı") meqalit dövrünə aid edilir. Üzərində stəkan formalı girintiləri görə bilərsiniz — bu rituallar zamanı oturma yerləridir.
Yaşar Böyükanıt
Mehmet Yaşar Böyükanıt — (1 sentyabr 1940; İstanbul - 21 noyabr 2019; İstanbul) Türkiyə hərbçisi, Türkiyə Silahlı Qüvvələrinin Baş Qərargah rəisi.
Təhsili və hərbi karyerası
1959-cu ildə Ərzincan Hərbi Liseyini və 1961-ci ildə Hərbi Akademiyanı, 1963-cü ildə isə Piyada məktəbini bitirib. 1983-1986-cı illər arasında Kuleli Hərbi Liseyinin komandiri və 1986-1988-ci illər arasında Prezident Qvardiyası Alay Komandanlığı vəzifələrində çalışmışdır. 1992-ci ildə general-mayor rütbəsinə yüksəlmişdir. Bu rütbədə 3 il Baş Qərargahın baş katibi və Türk Hərbi Akademiyasının komandiri kimi çalışmışdır. 1996-cı ildə general-leytenant rütbəsinə, 2000-cı ildə ordu generalı rütbəsinə yüksəldilmişdir. 2004-cü ildə Quru Qoşunları komandiri, 31 iyul 2006-cı ildə isə Baş Qərargah rəisi təyin edildi. 30 avqust 2008-ci ildə təqaüdə çıxmışdır.
Siyasi müzakirələr
9 Noyabr 2005-ci ildə Şemdinli hadisələri zamanı hadisə yerində bomba və silahlarla tutulan gizir Əli Qaya haqqında  "onu tanıyırıq, yaxşı oğlandır" demişdi. Onun bu sözləri ilə məhkəməyə təsir etmək istədiyi irəli sürüldü və hadisə ilə əlaqəli prokurorlu iddianaməsində "təşkilat qurmaq, saxta sənədlər vermək və vəzifə səlahiyyətlərindən sui-istifadə etmək" sözləri yer almışdı və Baş qərargah tərəfindən araşdırılmasını istənilirdi. Baş Qərərgah Rəisliyi bəyanat yayaraq prokuror Sərhad Sarıqayanı tənqid etdi. Yaşar Böyükanıt isə "vəkil belə tutmaram, çıxıb özümü müdafiə edərəm" dedi.
Öz dövründə, 2007-ci il prezident seçkilərindən əvvəl Baş Qərərgah Rəisliyinin internet saytında yayımlanan bəyanata görə uzun müddət gündəmdə qalmış, bəyanat mətbuat tərəfindən E-muhtira olaraq adlandırılmışdır. Təqaüdə göndərildikdən 8 ay sonra ilk dəfə "32. gün" proqramında verdiyi 7 may 2009-cu il tarixli müsahibədə E-muhtiranın mətninin şəxsən özü tərəfindən hazırlandığını açıqlamışdır. 4 may 2007-ci il tarixində prezident Rəcəb Tayyib Ərdoğan ilə Dolmabaxça sarayında həyata keçirdikləri ikili görüş müxtəlif iddialara yol açmışdır. Lakin görüşülən məsələləri hər iki tərəf gizli saxladı.
WikiLeaks tərəfindən 29 noyabr 2010-ci il tarixində nəşr olunan diplomatik sənədlərin yerli media bölməsinə görə, Özkökə qarşı çıxan 7 generalın adı belə idi: Quru Qoşunları komandanı Aytac Yalman, Jandarma komandanı Şənər Əruyğur, Birinci ordu komandiri Çətin Doğan, Egey ordu komandanı Xurşud Tolon, İkinci Ordu komandiri Fevzi Türkəri və MTŞ baş katibi Tuncər Kilinc. Eyni sənəddə Böyükanıtın ikili oynadığı bildirilirdi.
Şəxsi həyatı və ölümü
17 noyabr 2019-cu il tarixindəki ölümünə qədər Filiz Böyükanıt ilə evli qalmışdır. Cütlüyün bir qızı olmuşdur.. İngiliscəni yaxşı bilən Böyükanıt, Beykent TV-də Bekkənd TV-də "Qırmızı Xətt" proqramını da təqdim etmişdir. Bəykənd Universiteti Strateji Araşdırma Mərkəzində (BÜSAM) məsləhətçi olaraq çalışmışdır. Keçmiş Baş Qərargah rəislərindən biri olan Yaşar Böyükanıt 21 noyabr 2019-cu ildə 79 yaşında İstanbulda ürək çatışmazlığı səbəbindən müalicə aldığı xəstəxanada vəfat etmişdir.
Rauf Əhmədov
Rauf Əhmədov (22 iyun 1987) — Azərbaycanlı müğənnidir
Seyidcəfər Yaqubov
Seyidcəfər Yaqub oğlu Yaqubov — Azərbaycan inqilabçısı və dövlət xadimi, ZSFSR xalq əmək komissarı, ZSFSR Həmkarlar İttifaqları Şurasının sədri, Azərbaycan SSR Ali Məhkəməsinin sədri, Əmək qəhrəmanı (1932).
Erkən həyatı və inqilabi fəaliyyəti
Seyidcəfər Yaqub oğlu Yaqubov 1875-ci ildə Nijeqorod quberniyasının Serqaç qəzasının Qribanovo kəndində yoxsul kəndli ailəsində anadan olmuşdur. 16 yaşında olarkən pul qazanmaq üçün yaşadığı kəndi tərk edərək Novorossiyskə getmiş, 1901-ci ildə isə Bakıya gələrək zavodlardan birində çilingər işləmişdir. Burada o, inqilabi hərəkata qoşulmuş, 1904-cü ilin fevral ayında qeyri-leqal sosial-demokrat dərnəyinə daxil olmuşdur. Seyidcəfər Yaqubov bu zamandan etibarən Bakı bolşevik təşkilatının fəal işçilərindən birinə çevrilmişdir. Rusiya Sosial Demokrat Fəhlə Partiyası Bakı Komitəsinin tapşırığı ilə Sabunçu rayonunda qanunsuz dərnəklər təşkil etmiş, fəhlələr arasında inqilabi təşviqat aparmışdır.
Seyidcəfər Yaqubov Bakı proletarlarının 1904-cü il dekabr tətilində, Birinci rus inqilabında fəhlə tətillərinin təşkilində, döyüş drujinalarının yaradılmasında yaxından iştirak etmişdir. O, Neft Sənayesi Fəhlələri İttifaqının yaradılmasında əhəmiyyətli rol oynamış və ittifaqın təşkil edildiyi ilk gündən (1906-cı ilin oktyabr ayından) 1909-cu ilədək onun idarə heyətinin üzvü və xəzinədarı olmuşdur. 1907–1908-ci illərdə o, RSDF(b)P Balaxanı Rayon Komitəsinin və Bakı Komitəsinin üzvü olmuş və geniş partiya fəaliyyəti göstərmişdir. Birinci Dünya müharibəsi illərində bolşeviklərin kütlələrlə əlaqəni möhkəmlətmək və militarizm əleyhinə təbliğat aparmaq üçün istifadə etdikləri kooperativlərdə işləmişdir.
Oktyabr inqilabından sonrakı dövrdə
1917-ci ildə çarizmin devrilməsindən sonra Seyidcəfər Yaqubov kütlələri inqilabi səfərbərliyə almaq üçün bolşeviklərin apardığı hərtərəfli işdə iştirak etmişdir. 1917-ci ilin oktyabrında o, Bakı təşkilatının nümayəndəsi olaraq bolşevik təşkilatlarının Tiflisdə çağırılan Qafqaz ölkə qurultayının işində iştirak etmişdir. 1918-ci ilin mart ayında o, Bakıda antisovet müsavatçı əksinqilabçılara qarşı silahla vuruşmuşdur. Bakı Xalq Komissarları Soveti yarandıqdan sonra hərbi-inqilabi istintaq komissiyasında işləmiş, eyni zamanda Əmək Komissarlığı kollegiyasının üzvü olmuşdur. 1918-ci ilin yayında Qırmızı qvardiya sıralarında Bakını dövrəyə alan alman-türk birləşmələrinə qarşı döyüşlərdə iştirak etmişdir.
Bakı Kommunasının süqutundan sonra Seyidcəfər Yaqubov Binəqədidə neft mədənində mexanik işləməyə başlamış və Ə. Məlikov, H. Ağaverdiyev və başqaları ilə birlikdə gizli şəkildə partiya təşkilatının sıralarını möhkəmləndirmək işlərini davam etdirmişdir. 1919–1920-ci illərdə Binəqədi rayonunun partiya özəyinin və partiya komitəsinin, Bakı Komitəsinin, "Hümmət", "Ədalət" və Qafqaz Ölkə Komitəsi üzvlərinin birgə iclasında seçilmiş hərbi komissiyanın, Azərbaycan Kommunist Partiyasının 1-ci qurultayında seçilmiş Mərkəzi Komitənin üzvü olmuşdur.